รายงานคณะกรรมการตรวจสอบ

คณะกรรมการตรวจสอบของบริษัท ดราก้อน วัน จำกัด (มหาชน) (“บริษัท”)
ประกอบด้วยกรรมการอิสระ จำนวน 3 ท่าน ได้แก่ นายศุภกร พลกุล เป็น
ประธานกรรมการตรวจสอบ นายวิเศษ ภานุทัต และ พล.ต.ต.วีรพงษ์ ชื่นภักดี
เป็นกรรมการตรวจสอบ ซึ่งมีคุณสมบัติตามที่ตลาดหลักทรัพย์แห่งประเทศไทยกำหนด

เมื่อวันที่ 9 กันยายน 2552 คณะกรรมการบริษัท ได้มีมติแต่งตั้ง พล.ต.ต.วีรพงษ์ ชื่นภักดี
ดำรงตำแหน่งเป็นกรรมการตรวจสอบ แทน นายอนุทิพย์ ไกรฤกษ์
ซึ่งได้ลาออกจากการเป็นกรรมการตรวจสอบ

คณะกรรมการตรวจสอบ มีขอบเขตอำนาจหน้าที่ในการสอบทานรายงานทางการเงิน
สอบทานให้บริษัทมีระบบการควบคุมภายในและตรวจสอบภายในที่เหมาะสมและมีประสิทธิผล
และหน้าที่อื่นตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย
ซึ่งเป็นไปตามข้อกำหนดและแนวทางปฏิบัติที่ดีสำหรับคณะกรรมการตรวจสอบของตลาดหลักทรัพย์แห่งประเทศไทย
ในรอบปี 2552 ได้จัดให้มีการประชุมคณะกรรมการตรวจสอบร่วมกัน จำนวน 7 ครั้ง โดยมีผู้บริหาร
ผู้ตรวจสอบภายใน และผู้สอบบัญชีเข้าร่วมประชุมในวาระที่เกี่ยวข้อง ซึ่งสรุปสาระสำคัญได้ ดังนี้

1.  คณะกรรมการตรวจสอบได้พิจารณาสอบทานงบการเงินรายไตรมาสและงบการเงินประจำปีของบริษัทและบริษัทย่อย
    โดยได้เชิญฝ่ายบริหารและผู้สอบบัญชีเข้าร่วมประชุม เพื่อชี้แจงและตอบข้อซักถาม
    ก่อนพิจารณาให้ความเห็นชอบต่องบการเงิน ทั้งนี้ เพื่อให้มั่นใจว่า
    งบการเงินของบริษัทและบริษัทย่อยจัดทำขึ้นตามมาตรฐานการบัญชี
    และถูกต้องตามหลักการบัญชีที่รับรองทั่วไป
    รวมถึงการเปิดเผยข้อมูลในงบการเงินเป็นไปอย่างเพียงพอ

2.  คณะกรรมการตรวจสอบได้พิจารณาประเมินผลระบบการควบคุมภายในตามแนวทางที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
    ซึ่งครอบคลุมถึงการควบคุมด้านการบริหาร การเงิน การปฏิบัติตามกฎหมาย
    รวมทั้งสอบทานนโยบายแนวทางการบริหารความเสี่ยง
    โดยคณะกรรมการตรวจสอบมีความเห็นว่า
    บริษัทมีระบบการควบคุมภายในและการบริหารความเสี่ยงที่รัดกุม เพียงพอ และมีประสิทธิภาพ

3.  คณะกรรมการตรวจสอบได้สนับสนุนให้บริษัทและบริษัทย่อยเปิดเผยข้อมูลรายการที่เกี่ยวโยงกันตามหลักเกณฑ์ของตลาดหลักทรัพย์แห่งประเทศไทย
    เพื่อให้มั่นใจว่า การทำรายการดังกล่าวเป็นไปอย่างสมเหตุสมผล มีเงื่อนไขต่างๆ
    ตามปกติของธุรกิจ และเป็นไปเพื่อประโยชน์สูงสุดของบริษัท
    รวมถึงการเปิดเผยข้อมูลรายการระหว่างกันของบริษัทกับบริษัทย่อย บริษัทและบุคคลที่เกี่ยวข้อง
    เป็นไปอย่างถูกต้อง ครบถ้วน เพียงพอ

4.  คณะกรรมการตรวจสอบได้พิจารณาและให้ความเห็นรายการที่เข้าข่ายเป็นการได้มาและจำหน่ายไปซึ่งสินทรัพย์ของบริษัทตามหลักเกณฑ์ของตลาดหลักทรัพย์แห่งประเทศไทย
    โดยได้เชิญฝ่ายบริหารเข้าร่วมประชุม เพื่อชี้แจงและตอบข้อซักถาม ก่อนพิจารณาให้ความเห็น
    ทั้งนี้ เพื่อให้มั่นใจว่า การทำรายการดังกล่าวเป็นไปอย่างสมเหตุสมผล
    เพื่อประโยชน์สูงสุดของบริษัท และมีความเป็นธรรมด้านราคา
    รวมถึงการเปิดเผยข้อมูลรายการได้มาซึ่งสินทรัพย์ของบริษัท เป็นไปอย่างถูกต้อง ครบถ้วน
    เพียงพอ

5.  คณะกรรมการตรวจสอบได้พิจารณาสอบทานให้บริษัทปฏิบัติของบริษัท
    เพื่อให้มั่นใจว่าบริษัทได้ปฏิบัติตามประกาศของคณะกรรมการกำกับหลักทรัพย์และตลาดหลักทรัพย์
    (ก.ล.ต.) ตลาดหลักทรัพย์แห่งประเทศไทย (ตลท.)
    และกฎหมายหรือกฎระเบียบอื่นที่เกี่ยวข้องกับธุรกิจของบริษัท

6.  คณะกรรมการตรวจสอบได้พิจารณาแผนการตรวจสอบภายในประจำปี
    ขอบเขตงานของสำนักตรวจสอบภายใน และผลการตรวจสอบภายใน
    พร้อมทั้งติดตามความคืบหน้าในการดำเนินงานของสำนักตรวจสอบภายในตามแผนเป็นรายไตรมาส
    เพื่อกำกับดูแลงานของสำนักตรวจสอบภายในให้งานตรวจสอบพัฒนา และมีประสิทธิภาพดียิ่งขึ้น

7.  คณะกรรมการตรวจสอบได้พิจารณาทบทวนแนวทางการดำเนินงานเกี่ยวกับการกำกับดูแลกิจการ
    เพื่อยกระดับการกำกับดูแลกิจการของบริษัทให้มีมาตรฐานสอดคล้องกับหลักการกำกับดูแลกิจการที่ดีและเป็นไปตามที่หน่วยงานกำกับดูแลได้กำหนดไว้

8.  คณะกรรมการตรวจสอบได้พิจารณาคัดเลือก และเสนอแต่งตั้งผู้สอบบัญชีของบริษัทและบริษัทย่อย
    รวมถึงเสนอค่าตอบแทน สำหรับปี 2552 ก่อนนำเสนอต่อคณะกรรมการบริษัท
    เพื่อขออนุมัติจากที่ประชุมผู้ถือหุ้น

คณะกรรมการตรวจสอบ เห็นว่า
ในปีที่ผ่านมาบริษัทและบริษัทย่อยมีการจัดทำรายงานทางการเงินตามมาตรฐานการบัญชีและหลักการบัญชีที่รับรองทั่วไป
มีการเปิดเผยข้อมูลอย่างเพียงพอ มีระบบการควบคุมภายในที่มีประสิทธิภาพ
ตลอดจนมีระบบการกำกับดูแลกิจการที่ดี

- ศุภกร พลกุล -

นายศุภกร พลกุล

ประธานกรรมการตรวจสอบ